Õeste
Õeste (kohakääne Õestesse) on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Leisi valda. Kohanime on esmamainitud 1731. aastal kujul Eddes, 1738. aastast pärineb nimekuju Eddeskül. Küla asus Karja kihelkonnas ja kuulus Leisi mõisale. Nimi võib pärineda sõnast "õde : õe", kuid võib-olla hoopis sõnast "hõde : hõde", mis tähendab 'ebe, ehmes, tutt, tups'. Välistatud pole pärinemine isikunimest Ede. Aga kui oletada, et kirjapanekute e tähistabki e-häälikut, siis on külanime algne tähendus 'eesküla'.